joelniklaus/EU_Wikipedias huggingface dataset:
Επεξεργασία

Επεξεργασία είναι η διαδικασία επιλογής και προετοιμασίας γραπτού, φωτογραφικού, οπτικού, ακουστικού ή κινηματογραφικού υλικού που χρησιμοποιείται από ένα άτομο ή μια οντότητα για τη μετάδοση ενός μηνύματος ή μιας πληροφορίας. Η επεξεργασία μπορεί να περιλαμβάνει διόρθωση, συμπύκνωση, οργάνωση και πολλές άλλες τροποποιήσεις που εκτελούνται με την πρόθεση να παραχθεί ένα σωστό, συνεπές, ακριβές και πλήρες έργο.

Η διαδικασία επεξεργασίας ξεκινά συχνά με την ιδέα του συγγραφέα για το ίδιο το έργο, συνεχίζοντας ως μια συνεργασία μεταξύ του συγγραφέα και του επιμελητή καθώς δημιουργείται το έργο. Η επεξεργασία μπορεί να περιλαμβάνει δημιουργικές δεξιότητες, ανθρώπινες σχέσεις και ένα ακριβές σύνολο μεθόδων.

Παραπομπές 

Έκδοση
Βλυχός Ύδρας

Ο Βλυχός είναι μικρό παραθαλάσσιο χωριό της της Ύδρας στην Περιφερειακή Ενότητα Νήσων Αττικής.

Γεωγραφικά στοιχεία 
Ο Βλυχός βρίσκεται στη βόρεια πλευρά του νησιού σε υψόμετρο 4 μέτρα και απέχει περίπου 2 χλμ. Δ.-ΝΔ. από το λιμάνι και πρωτεύουσα του νησιού. Είναι γνωστός για την ομώνυμη παραλία στη βόρεια άκρη του χωριού ενώ η θαλάσσια περιοχή γύρω από το απέναντι (βόρεια) νησάκι του Αγίου Ιωάννη (ή Βλυχό) έχει κηρυχθεί ενάλιος αρχαιολογικός χώρος για για "την προστασία του εντοπισθέντος ναυαγίου των πρώιμων βυζαντινών χρόνων". Νοτιοδυτικά είναι η οργανωμένη παραλία Πλάκες Βλυχού όπου υπάρχουν ταβέρνες και ενοικιαζόμενα δωμάτια.

Αναφέρεται επίσημα για πρώτη φορά το 1940 να προσαρτάται στην τότε κοινότητα Ύδρας. Σύμφωνα με το πρόγραμμα Καλλικράτης υπάγεται στο Δήμο Ύδρας και σύμφωνα με την απογραφή του 2011 έχει πληθυσμό 19 κατοίκους.

Εξωτερικοί σύνδεσμοι 

 Βλυχός, Ύδρα / Vlychos, Hydra Greece στο https://www.youtube.com/

Παραπομπές
Δημήτρης Μπερτσιμάς

Ο Δημήτρης Μπερτσιμάς (αγγλ. Dimitris Bertsimas, γενν. 3 Οκτωβρίου 1962) είναι Αμερικανός ειδικός στη μαθηματική βελτιστοποίηση, ελληνικής καταγωγής. Είναι καθηγητής στη Σχολή Διοίκησης Επιχειρήσεων Σλόουν του Τεχνολογικού Ινστιτούτου Μασαχουσέτης (ΜΙΤ).

Σπουδές και σταδιοδρομία 
Ο Δημήτρης Μπερτσιμάς γεννήθηκε στην Αθήνα και πήρε πτυχίο ηλεκτρολόγου μηχανικού από το Εθνικό Μετσόβιο Πολυτεχνείο το 1985. Συνέχισε με μεταπτυχιακές σπουδές στο ΜΙΤ, από όπου πήρε «μάστερ» (MS) και διδακτορικό στην Επιχειρησιακή έρευνα, το 1987 και το 1988 αντιστοίχως. Από το 1988 μέχρι σήμερα διδάσκει στο MIT. Τα ερευνητικά ενδιαφέροντά του περιλαμβάνουν, εκτός από τη βελτιστοποίηση, τη μηχανική μάθηση και την εφαρμοσμένη θεωρία πιθανοτήτων, καθώς και τις εφαρμογές αυτών στη φροντίδα υγείας, την οικονομία, το επιχειρησιακό μάνατζμεντ και τις μεταφορές. Συνολικά έχει συγγράψει, μόνος ή μαζί με άλλους επιστήμονες, περισσότερες από 250 ερευνητικές δημοσιεύσεις και 5 μεταπτυχιακού επιπέδου πανεπιστημιακά συγγράμματα. Είναι ο αρχισυντάκτης του Journal on Optimization του INFORMS. Ο Μπερτσιμάς ίδρυσε και υπήρξε ο πρώτος χρονικά πρόεδρος του μεταπτυχιακού Τμήματος «Business Analytics» στο MIT (στη Σχολή Διοίκησης Επιχειρήσεων Σλόουν). Μέχρι σήμερα έχει επιβλέψει 106 διδακτορικά, μεταξύ των οποίων εκείνα του καθηγητή στο MIT Μισέλ Γκαίμανς και του καθηγητή στο Πανεπιστήμιο της Βοστώνης Ιωάννη Πασχαλίδη.

Τιμητικές διακρίσεις 
 Εκλογή του ως εταίρου του INFORMS
 Βραβείο «Frederic W. Lanchester» του INFORMS
 Θεωρητικό Βραβείο «von Neumann» του INFORMS
 Βραβείο «Farkas» του INFORMS
 Βραβείο «Erlang» του INFORMS (1996)
 Βραβείο Βελτιστοποιήσεως της SIAM
 Εκλογή του ως μέλους της Εθνικής Ακαδημίας Μηχανικής των ΗΠΑ (2005) για «τις συνεισφορές του στη θεωρία της βελτιστοποιήσεως και των στοχαστικών συστημάτων, και για τις καινοτόμες εφαρμογές τους στα οικονομικά και τις μεταφορές»
 Αναγόρευσή του ως επίτιμου διδάκτορα του Τμήματος Μαθηματικών της Σχολής Θετικών Επιστημών του Πανεπιστημίου Αθηνών (21 Δεκεμβρίου 2021)

Συγγράμματα
 Data, Models, and Decisions (2004)
 Optimization Over Integers (2005)
 Introduction to Linear Optimization (2008)
 The Analytics Edge (2016)
 Machine Learning Under a Modern Optimization Lens (2019)

Δείτε επίσης 
 Βελτιστοποίηση

Παραπομπές

Εξωτερικοί σύνδεσμοι 
 Προσωπικός ιστότοπος
 Η τελετή αναγορεύσεως του καθηγητή Δ. Μπερτσιμά σε επίτιμο διδάκτορα του Πανεπιστημίου Αθηνών

Αμερικανοί μαθηματικοί
Ηλεκτρολόγοι μηχανικοί
Ελληνοαμερικανοί επιστήμονες
Απόφοιτοι Εθνικού Μετσόβιου Πολυτεχνείου
Απόφοιτοι του Τεχνολογικού Ινστιτούτου Μασαχουσέτης
Καθηγητές στο Τεχνολογικό Ινστιτούτο Μασαχουσέτης
Bossikan

Ο Bossikan (Γιώργος Κανάρης) είναι μουσικός καλλιτέχνης, trapper και μέλος της Mad House Records, θυγατρική της Minos-EMI.

Πληροφορίες 
Το 2020 υπέγραψε συμβόλαιο στη Mad House Records, όπου άμεσα κυκλοφόρησε τον Ιούλιο το EP του με τίτλο Ergo 1, με πέντε κομμάτια συνολικής διάρκειας 16 λεπτών, από τα οποία τα περισσότερα ήταν σε παραγωγές του παραγωγού Gojix, με συμμετοχές από τους καλλιτέχνες Ortiz και Drako (σε ξεχωριστά κομμάτια).

Το 2021 κυκλοφόρησε διάφορα singles όπως: Full, Lipgloss, Demon, Full Press, μαζί με τους ράπερ Fly Lo και Ricta.

Έπειτα κυκλοφόρησε το XCM (Xapiacocomayro). 

Τον Νοέμβριο του 2021 κυκλοφόρησε το King Kong με συμμετοχή του Light, το οποίο  πήρε πλατινένια πιστοποίηση μέσα σε μία εβδομάδα κυκλοφορίας, αλλά επικρίθηκε για το σεξιστικό περιεχόμενο των στίχων.

Παραπομπές

Έλληνες ράπερ
Έλληνες τράπερ
Αθηνά Καρκάνη

Η Αθηνά Καρκάνη (γεννημένη 16 Μαΐου 1981) είναι Ελληνο-Καναδή ηθοποιός της τηλεόρασης, του κινηματογράφου και της μεταγλώττισης. Είναι γνωστή για τον ρόλο της ως Grace Stone στην τηλεοπτική σειρά του Netflix, Manifest.

H Ζωή και η καριέρα της 
Η Καρκάνη γεννήθηκε στην Αλμπέρτα  και μεγάλωσε στο Τορόντο.  Είναι ελληνικής και αιγυπτιακής καταγωγής.   Το 2005, έκανε το ντεμπούτο της στην μικρή οθόνη σε ένα επεισόδιο του 1-800-Missing  και αργότερα είχε μια σειρά από καλεσμένους, επαναλαμβανόμενους και τακτικούς ρόλους σε καναδικές τηλεοπτικές εκπομπές. Είχε επίσης τακτικούς φωνητικούς ρόλους στα Skyland, MetaJets και Total Drama: Revenge of the Island. Έχει κανονικό ρόλο φωνής στο Wild Kratts ως Aviva Corcovado.

Η Καρκάνη συμπρωταγωνίστησε σε πολλές ταινίες τρόμου, μεταξύ των οποίων το Saw IV (2007), το Repo! The Genetic Opera (2008), Saw VI (2009), Survival of the Dead (2009) και The Barrens (2012). Εμφανίστηκε επίσης σε ταινίες δράσης απευθείας σε βίντεο The Art of War II: Betrayal (2008) και Sacrifice (2011). Στην τηλεόραση, ήταν τακτικό μέλος του καστ στην πρώτη σεζόν του καναδικού δράματος για εφήβους The Best Years το 2007, στο The Border από το 2008 έως το 2010 και στη ΣΎΝΤΟΜΗ κωμική σειρά Almost Heroes το 2011. Είχε επίσης έναν επαναλαμβανόμενο ρόλο στο Lost Girl από το 2011 έως το 2012.

Η Καρκάνη πρωταγωνίστησε στη δραματική σειρά του AMC Low Winter Sun το 2013. Το 2014, καλύφθηκε ως κανονική σειρά στη δραματική σειρά μετα-αποκαλυπτικής Lifetime, The Lottery.  Το 2015, άρχισε να παίζει τον ρόλο της Octavia Muss στο The Expanse. Το 2018, η Καρκάνη άρχισε να παίζει την Grace Stone στην τηλεοπτική σειρά Manifest του NBC .

Φιλμογραφία

Ταινία

Τηλεόραση

Βιντεοπαιχνίδια

Παραπομπές

Εξωτερικοί σύνδεσμοι
 

Καναδές ηθοποιοί φωνής
Καναδές ηθοποιοί τηλεόρασης
Ελληνοκαναδοί
Καναδές ηθοποιοί κινηματογράφου
Κινέζοι στην Ελλάδα

Οι Κινέζοι στην Ελλάδα, σύμφωνα με ορισμένες στατιστικές, είναι μια από τις μεγαλύτερες ομάδες μεταναστών στην Ελλάδα, αφού αριθμούν περίπου 20.000 άτομα.

Γενικές πληροφορίες 
Πολλοί Κινέζοι στην Ελλάδα είναι έμποροι, οι οποίοι λειτουργούν καταστήματα που εισάγουν προϊόντα από τη χώρα τους.

Στην Ελλάδα λειτουργεί επίσης πρόγραμμα άδειας διαμονής σε επενδυτές αφού επενδύσουν ένα ορισμένο ποσό στην Ελλάδα, το πρόγραμμα χρυσής βίζας. Σημαντικό μέρος των επενδυτών (περίπου 6.000 επενδυτές από το 2013) που έχουν λάβει άδεια διαμονής είναι Κινέζοι. Άλλοι λειτουργούν εστιατόρια. Η κοινότητα των Κινέζων ασκεί και άλλα επαγγέλματα, όπως π.χ. τραπεζίτες, ακόμη και δάσκαλοι κινεζικής γλώσσας στην Ελλάδα. Οι Κινέζοι επενδυτές στην Ελλάδα έχουν ιδρύσει σύνδεσμο το 2020. Δεδομένης της άφιξης τους για επαγγελματικούς σκοπούς, υπάρχουν πολλοί Κινέζοι που δεν γνωρίζουν καλά ελληνικά, τις περισσότερες φορές ούτε αγγλικά. Υπάρχουν επίσης Κινέζοι φοιτητές στην Ελλάδα, όπως γίνεται και σε πολλές άλλες χώρες του κόσμου.

Η αθηναϊκή τσαϊνατάουν βρίσκεται στους δρόμους κάτω από τον σταθμό του Μεταξουργείου και μεταξύ των οδών Αγησιλάου, Λεωνίδου, Κολοκυνθούς, Μυλλέρου, Πειραιώς και Κεραμεικού. Η κοινότητα λειτουργεί κινεζική αγορά, γραφεία, σχολείο και εκδίδουν την εφημερίδα China Greece Times, με ειδήσεις για την Κίνα και την Ελλάδα (έχει και ένα μέρος που εκδίδεται στα ελληνικά).

Στατιστικά 
Σύμφωνα με άρθρο της Ελευθεροτυπίας τον Αύγουστο του 2007, οι Κινέζοι στην Ελλάδα ήταν πάνω από 20.000, ενώ η Έρευνα Εργατικού Δυναμικού ανέφερε 1.356 άτομα. Η έρευνα του Ινστιτούτου Διεθνών Οικονομικών Σχέσεων (Τμήμα Ασιατικών Σπουδών) συμπεραίνει ότι η έλευση των Κινέζων στην Ελλάδα οδηγεί σε άνοδο των Κινέζικων προϊόντων στην Ελλάδα. Επίσης υπάρχουν περίπου 30 Ταϊβανέζοι στην Ελλάδα και οι περισσότεροι Κινέζοι στην Ελλάδα σύμφωνα με την παραπάνω έρευνα είναι από τις επαρχίες Τσετσιάνγκ και Φουτσιάν στη νότια Κίνα.

Ιστορία 
Η κινεζική κοινότητα στην Ελλάδα άρχισε να αναπτύσσεται κυρίως από τη δεκαετία του 1990 και έπειτα. Άρχισαν να δραστηριοποιούνται στο εμπόριο και άλλους τομείς και εγκαταστάθηκαν κυρίως σε μεγάλες πόλεις όπως η Αθήνα και η Θεσσαλονίκη. Μετά την οικονομική κρίση πολλοί έφυγαν για άλλες χώρες όπως η Βουλγαρία, και σήμερα έχουν μείνει περίπου 10.000 στην Αθήνα.

Παραπομπές

Κινεζ
Χλωμό

Το Χλωμό (αλβανικά: Hllomo) είναι ένα από τα έξι χωριά της πρώην κοινότητας του Πωγωνίου, στη νότια Αλβανία, στην ιστορική περιοχή της Βορείου Ηπείρου. Στη μεταρρύθμιση της τοπικής αυτοδιοίκησης το 2015 έγινε μέρος του δήμου Δρόπολης.  Σύμφωνα με καταγραφή της αλβανικής κυβέρνησης του 2014, στο χωριό βρίσκονται 410 Έλληνες. Στο χωριό δεσπόζει ο Ιερός Ναός της Αγίας Παρασκευής και ο Κοιμητηριακός Ναός Υπαπαντή του Κυρίου. Βρίσκεται χτισμένο στα 820 μέτρα και απέχει 10 χιλιόμετρα από την Πωγωνιανή Ιωαννίνων.

Δείτε επίσης
Έλληνες της Αλβανίας

Παραπομπές

Βόρεια Ήπειρος
Χωριά της Αλβανίας

Σύνδεσμοι
Χλωμό Πωγωνίου
Πολύτσανη

Η Πολύτσανη (αλβανικά: Poliçan) είναι ένα εθνοτικώς ελληνικό χωριό στο νομό Αργυροκάστρου της νότιας Αλβανίας, στην ιστορική περιοχή της Βορείου Ηπείρου. Στη μεταρρύθμιση της τοπικής αυτοδιοίκησης το 2015 έγινε μέρος του δήμου Δρόπολης. Βρίσκεται εντός της ευρύτερης περιοχής του Πωγωνίου που εκτείνεται τόσο στην Ελλάδα όσο και στην Αλβανία. Η Πολύτσανη ήταν το δημοτικό κέντρο της πρώην κοινότητας Πωγωνίου στην Αλβανία. Έχει το παρατσούκλι «η νύφη της περιοχής του Πωγωνίου».

Δημογραφικά στοιχεία
Το 1913 ο πληθυσμός του Πολύτσανης ήταν 1.650 κάτοικοι σύμφωνα με ελληνική απογραφή. Κατά τον Μεσοπόλεμο έφτασε στους περίπου 2.500 κατοίκους οι οποίοι μιλούσαν όλοι ελληνικά· αλλά μειώθηκαν στους 559 το 1989. Σύμφωνα με καταγραφή του 2014 της αλβανικής κυβέρνησης, στο χωριό υπήρχαν 729 Έλληνες.

Παραπομπές

Βόρεια Ήπειρος
Χωριά της Αλβανίας
Μαυρόγυρο

Το Μαυρόγυρο (αλβανικά: Mavrojer) είναι ένα από τα έξι χωριά της πρώην κοινότητας Πωγωνίου της νότιας Αλβανίας, στην ιστορική περιοχή της Βορείου Ηπείρου. Στη μεταρρύθμιση της τοπικής αυτοδιοίκησης το 2015 έγινε μέρος του δήμου Δρόπολης. Σύμφωνα με καταγραφή της αλβανικής κυβέρνησης του 2014, στο χωριό βρίσκονται 87 Έλληνες.

Δείτε επίσης
Έλληνες της Αλβανίας

Παραπομπές

Βόρεια Ήπειρος
Χωριά της Αλβανίας
Τσιάτιστα

Η Τσιάτιστα (αλβανικά: Çatistë) είναι ένα από τα έξι χωριά της πρώην κοινότητας Πωγωνίου της νότιας Αλβανίας, στην ιστορική περιοχή της Βορείου Ηπείρου. Στη μεταρρύθμιση της τοπικής αυτοδιοίκησης το 2015 έγινε μέρος του δήμου Δρόπολης. Σύμφωνα με καταγραφή το 2014 της αλβανικής κυβέρνησης, υπάρχουν 585 Έλληνες στο χωριό.

Δείτε επίσης
Έλληνες της Αλβανίας

Παραπομπές

Βόρεια Ήπειρος
Χωριά της Αλβανίας
Νομός Αργυροκάστρου
Σέλτσκε

Η Σέλτσκε (Selckë) (βλαχικά: Selitskã)·  είναι οικισμός στον πρώην
δήμο Πωγωνίου στο νομό Αργυροκάστρου της νότιας Αλβανίας, στην ιστορική περιοχή της Βορείου Ηπείρου. Στη μεταρρύθμιση της τοπικής αυτοδιοίκησης το 2015 έγινε μέρος του δήμου Δρόπολης. Στις αρχές της δεκαετίας του 1990, το χωριό κατοικούνταν πλειοψηφικά από Βλάχους και από ορθόδοξη αλβανική μειονότητα. Από τη δεκαετία του 2010, το χωριό κατοικείται από Έλληνες.

Το χωριό βρίσκεται στις πλαγιές του όρους Δούσκο. Η Σέλτσκε θεωρείται το νοτιότερο χωριό της περιοχής Λιούντζη. Η Σέλτσκε είναι μέρος της δημοτικής ενότητας Άνω Πωγωνίου.

Δείτε επίσης
Έλληνες της Αλβανίας

Παραπομπές

Βόρεια Ήπειρος
Χωριά της Αλβανίας
Θρόνιον (Ιλλυρία)

Το Θρόνιον ήταν ελληνική πόλη των Ευβοέων και των Λοκρών στην Ήπειρο, κοντά στην Αμάντια. Πιστεύεται ότι βρισκόταν κάπου στα νότια του Αυλώνος, ανάμεσα στον ποταμό Πολύανθο και τη θάλασσα. Είχε ιδρυθεί μετά τον Τρωικό Πόλεμο από τους Άβαντες της Ευβοίας και τους κατοίκους του Λοκρικού Θρονίου.  Καταλήφθηκε σε πρώιμη περίοδο από τους κατοίκους της γειτονικής πόλης της Απολλωνίας και προσαρτήθηκε στην επικράτειά τους, όπως φαίνεται από ένα επίγραμμα που αναγράφεται σε αφιερωματική προσφορά των Απολλωνίων στην Ολυμπία.

Παραπομπές

Ιλλυρία
Αρχαίες ελληνικές πόλεις
Αρχαίες ελληνικές αποικίες στην Ιλλυρία
Αποικίες των Ευβοέων
Χαμένες αρχαίες πόλεις
Αρχαίες ελληνικές πόλεις-κράτη
Νικολάε Τσιούκα

Ο Νικολάε Λονέλ Τσιούκα (Πλενίτα, 7 Φεβρουαρίου 1967) είναι Ρουμάνος πολιτικός και απόστρατος στρατηγός των Ρουμανικού Πεζικού. Υπηρετεί ως Πρωθυπουργός της Ρουμανίας από τις 25 Νοεμβρίου 2021, αφού έλαβε ευρεία κοινοβουλευτική υποστήριξη.

Έχει συμμετάσχει στους πολέμους στο Αφγανιστάν και στο Ιράκ. Διετέλεσε Αρχηγός του Γενικού Επιτελείου της Ρουμανίας από το 2015 έως το 2019 και από το 2019 έως το 2021 ήταν Υπουργός Άμυνας. Είναι παντρεμένος με ένα παιδί.

Παραπομπές

Εξωτερικοί σύνδεσμοι
 

Πολιτική της Ρουμανίας
Πρωθυπουργοί της Ρουμανίας
Ναν (πόλη)

Η Ναν (ταϊλ. น่าน) είναι πόλη στη βόρεια Ταϊλάνδη. Απέχει 688 χιλιόμετρα από την πρωτεύουσα Μπανγκόκ και βρίσκεται στο κέντρο της ομώνυμης Επαρχίας Ναν, της οποίας ήταν η διοικητική πρωτεύουσα. Η πόλη Ναν καλύπτει μέρος του Διαμερίσματος Μουεάνγκ Ναν, σε έκταση 7,60 τετραγωνικών χιλιομέτρων κατά μήκος της δεξιάς όχθης του ποταμού Ναν, υποδιαιρούμενη σε 30 συνοικίες (chumchon). Το 2017 είχε πληθυσμό 20.012 κατοίκους, που ασχολούνται με το εμπόριο, την εκπαίδευση και την παροχή υπηρεσιών. Το κέντρο της παλαιάς πόλεως, όπου βρίσκονται ο ιστορικός ναός Βατ Πούμιν, το εθνικό μουσείο και άλλα αξιοθέατα, βρίσκεται σε διαδικασία κτηριακής αποκαταστάσεως.

Ιστορία
Επί αιώνες η Ναν ήταν αυτόνομο ξεχωριστό βασίλειο, παρόμοιο με πόλη-κράτος, με λίγες σχέσεις με τον έξω κόσμο. Υπάρχουν ίχνη προϊστορικής κατοικήσεως, αλλά ο οικισμός έγινε άξιος λόγου μόνο όταν αρκετά μικρά χωριά ενώθηκαν, σχηματίζοντας το Νανταμπούρι στα μέσα του 14ου αιώνα. Με τον καιρό η πόλη συνδέθηκε με το Βασίλειο του Σουχοτάι, οπότε πήρε τον χαρακτηρισμό Βάρα Ναχόν και διεδραμάτισε αξιοσημείωτο ρόλο στην ανάπτυξη του πρώιμου ταϊλανδικού εθνικισμού.

Παραπομπές

Εξωτερικοί σύνδεσμοι 
 Η Ναν στα Βικιταξίδια

Ναν
Δάρδα

Η Δάρδα (αλβανικά: Dardhë, Ντάρδα) είναι χωριό στην Αλβανία, στον πρώην δήμο Δρενόβου του νομού Κορυτσάς, στην ιστορική περιοχή της Βορείου Ηπείρου. Μετά τη μεταρρύθμιση της τοπικής αυτοδιοίκησης το 2015, έγινε μέρος του δήμου Κορυτσάς. Το 2012, η ​​πρώτη αναβατόρια πίστα σκι στην Αλβανία άνοιξε στο Χιονοδρομικό Κέντρο Μπίγκελ κοντά στη Δάρδα.

Ιστορία
Το 1810 στο χωριό ιδρύθηκε ελληνικό σχολείο από τον Ισίδωρο Οικονόμου ενώ η ελληνική παιδεία γνώρισε μεγάλη άνθηση με την ίδρυση πρόσθετων σχολείων στις αρχές του 20ού αιώνα: ενός παρθεναγωγείου (1901-1902) και ενός γυμνασίου μέσης βαθμίδας. Τη σχολική περίοδο 1901-1902 φοιτούσαν συνολικά 150 μαθητές στα ελληνικά σχολεία, τα οποία χρηματοδοτούνταν από το ταμείο της τοπικής κοινότητας, καθώς και από την τοπική Ορθόδοξη Εκκλησία. Το πρώτο αλβανικό σχολείο άνοιξε το 1917 με πρωτοβουλία του Λεωνίδα Τσίκα, που ξεκίνησε με 20 μαθητές, και με χρηματοδότηση από τη Βάτρα, η οποία χορηγεί το νέο σχολείο το 1924 που λειτουργεί μέχρι σήμερα.

Παραπομπές

Βόρεια Ήπειρος
Χωριά της Αλβανίας
Άιλον Ντάργουιν Ταβέλα

Ο Άιλον Ντάργουιν Ταβέλα (Aylon Darwin Tavella) (γεννημένος στις 7 Απριλίου 1992), γνωστός απλά ως Aylon, είναι ένας Βραζιλιάνος ποδοσφαιριστής που παίζει ως επιθετικός για την CSA .

Καριέρα 
Γεννημένος στο Esteio του Rio Grande do Sul, ο Aylon ξεκίνησε την καριέρα του στο Sport Club Internacional . Έκανε την πρώτη του κλήση στους ηλικιωμένους στις 14 Νοεμβρίου 2013, παραμένοντας αχρησιμοποίητος αναπληρωματικός καθώς έχασαν με 2-1 στο Clube Atlético Mineiro στο Campeonato Brasileiro Série A της χρονιάς και επανέλαβε το κατόρθωμα τρεις μέρες αργότερα σε μια ήττα 3-1 στο Goias. Esporte Clube .

The following 18 January, he scored on his senior debut in a 2–0 home win over Esporte Clube São Luiz in the first game of the year's Campeonato Gaúcho. Eight days later, in the first minute of the game, he scored in a 2–1 win at Esporte Clube Passo Fundo. He totalled two goals in six games as Inter won the title.

Στις 25 Μαΐου 2014, ο Aylon έκανε το ντεμπούτο του στο πρωτάθλημα Βραζιλίας, αντικαθιστώντας τη Valdívia για τα τελευταία 12 λεπτά μιας εντός έδρας ήττας 3–1 από την Esporte Clube Cruzeiro . Η μοναδική του άλλη εμφάνιση στη σεζόν ήταν στις 7 Σεπτεμβρίου, όταν μπήκε στον πρόσθετο χρόνο στο τέλος της ήττας με 3–2 από τη Figueirense FC στο Estádio Beira-Rio .

Στις 16 Ιανουαρίου 2015, ο Aylon δόθηκε δανεικός στην Paysandu Sport Club για τη χρονιά. Έκανε το ντεμπούτο του για την ομάδα από την Μπελέμ στις 21 Φεβρουαρίου, παίζοντας τα 90 λεπτά της εντός έδρας νίκης 2–0 επί της Santos Futebol Clube (AP) στον πρώτο γύρο του Copa Verde της χρονιάς (3–1 συνολικά). Σκόραρε το πρώτο του γκολ για την ομάδα στις 7 Μαρτίου στον επόμενο γύρο, ανοίγοντας μια νίκη 4–1 επί της Nacional-AM στο Estadio Leonidas Sodre de Castro .  Ο Aylon εκπροσώπησε επίσης τους Papão στη φετινή Série B, σκοράροντας τέσσερα γκολ σε 28 αγώνες, συμπεριλαμβανομένων δύο στις 13 Νοεμβρίου σε μια εντός έδρας νίκη με 3–2 επί της Luverdense Esporte Clube . 

Η Chapecoense υπέγραψε συμβόλαιο με τον τον Aylon για τη σεζόν 2019.

Διακρίσεις 

 Internacional

 Campeonato Gaúcho : 2014, 2016

 Γκόγιας

 Campeonato Goiano : 2017

 Chapecoense

 Campeonato Catarinense : 2020
 Campeonato Brasileiro Série B : 2020

 CSA

 Campeonato Alagoano : 2021

Παραπομπές

Εξωτερικοί σύνδεσμοι 

 
Ποδοσφαιριστές Σέντρο Σπορτίβο Αλαγκοάνο
Ποδοσφαιριστές Ατλέτικο Κλούμπε Γκοϊανιένσε
Ποδοσφαιριστές Αμέρικα Φουτεμπόλ Κλούμπε (Μίνας Ζεράις)
Ποδοσφαιριστές Γκοϊάς Εσπόρτε Κλούμπε
Ποδοσφαιριστές Παϊσαντού Σπορτ Κλαμπ
Ποδοσφαιριστές Σπορτ Κλαμπ Ιντερνασιονάλ
Ποδοσφαιριστές Καμπεονάτο Μπραζιλέιρο Σέριε Β
Ποδοσφαιριστές Καμπεονάτο Μπραζιλέιρο Σέριε Α
Επιθετικοί ποδοσφαιριστές
Βραζιλιάνοι ποδοσφαιριστές
Μαξίμ Ρομάστσενκο

Ο Μαξίμ Γιούργιεβιτς Ρομάστσενκο (, προφέρεται: Ραμάστσενκα· · στα : Ραμάστσανκα· γεννήθηκε 31 Ιουλίου 1975) είναι Λευκορώσος πρώην ποδοσφαιριστής που αγωνιζόταν ως επιθετικός μέσος. Είναι πρώτος σκόρερ στην ιστορία της Εθνικής Λευκορωσίας με 20 γκολ.

Καριέρα
Γεννήθηκε στην Ουκρανία και έμαθε την ποδοσφαιρική τέχνη στην ακαδημία νέων DOSHISP. Ξεκίνησε την επαγγελματική του πορεία στην Ουκρανία αλλά στη συνέχεια αγωνίστηκε σε αρκετές ομάδες της τέως ΕΣΣΔ καθώς και στην Τουρκία. Σημαντικό κομμάτι της καριέρας του ήταν η παρουσία του στην Ντιναμό Μόσχας, όπου με διαλείμματα συνολικά συμμετείχε σε 116 αγώνες και σημείωσε 22 γκολ. Το 2004 αγωνιζόμενος με την Τραμπζονσπόρ κατέκτησε το Κύπελλο Τουρκίας και την ίδια χρονιά ψηφίστηκε καλύτερος Λευκορώσος ποδοσφαιριστής της χρονιάς. 

Με την εθνική ομάδα της Λευκορωσίας αγωνίστηκε για μία δεκαετία σε 63 αγώνες και πέτυχε 20 γκολ. Σκόραρε στο ντεμπούτο του στις 7 Αυγούστου 1998 με αντίπαλο την Λιθουανία (αποτέλεσμα 5–0).

Τίτλοι και διακρίσεις

ΦΚ Σλάβια-Μοζίρ
 Πρωτάθλημα Λευκορωσίας : 1996
 Κύπελλο Λευκορωσίας : 1996
Τραμπζονσπόρ
 Κύπελλο Τουρκίας : 2004
Ατομικές διακρίσεις
 Λευκορώσος ποδοσφαιριστής της χρονιάς : 2004

Δείτε επίσης

 Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές

Λευκορώσοι ποδοσφαιριστές
Ποδοσφαιριστές Εθνικής Λευκορωσίας
Ποδοσφαιριστές ΦΚ Ντιναμό Μόσχας
Ποδοσφαιριστές ΦΚ Ντνιέπρ Μογκίλεφ
Ποδοσφαιριστές Τορπέντο Μόσχας
Ποδοσφαιριστές ΦΚ Χίμκι
Ποδοσφαιριστές ΦΚ Σλάβια-Μοζίρ 
Ποδοσφαιριστές Τραμπζονσπόρ
Ποδοσφαιριστές Μπούρσασπορ
Ποδοσφαιριστές Γκαζιάντεπσπορ 
Ποδοσφαιριστές Πρέμιερ Λιγκ Ρωσίας 
Ξένοι ποδοσφαιριστές στην Τουρκία 
Μέσοι ποδοσφαιριστές
Efood

Το efood είναι υπηρεσία delivery στην Ελλάδα η οποία συνεργάζεται με πάνω από 20.000 καταστήματα σε όλη την Ελλάδα με κύκλο εργασιών 43.17 εκ ευρώ για το 2019. Τον Σεπτέμβριο του 2021 προκάλεσε δημόσιες συζητήσεις η απόφαση της εταιρείας να υποχρεώσει κάποιους εργαζομένους της να αλλάξουν το καθεστώς τους σε freelancers.

Παραπομπές

Εξωτερικοί σύνδεσμοι 

 

Ελληνικές επιχειρήσεις
Βαλάντης (τραγουδιστής)

Ο Βαλάντης (πλήρες ονοματεπώνυμο: Χρυσοβαλάντης Αυγενικός, γενν. Ρόδος, 16 Δεκεμβρίου 1975) είναι Έλληνας τραγουδιστής.

Βιογραφία
Γεννήθηκε στη Ρόδο και από πολύ μικρός ξεκίνησε να μαθαίνει μουσική και συγκεκριμένα ακορντεόν και λαούτο. Στα 18 του χρόνια φεύγει προκειμένου να πάει στην Αθήνα για να φοιτήσει στο ΤΕΙ Αισθητικής. Το 1994 καταφέρνει να ανέβει στην πίστα του νυχτερινού κέντρου «Romeo», λόγω της συνεχούς έφεσης που είχε στην μουσική. Εκεί γνωρίζεται με τον μαέστρο και συνθέτη Τάκη Μπουγά, αλλά και με τον στιχουργό Πάνο Φαλάρα, οι οποίοι εντυπωσιάζονται από το ταλέντο του και τον πηγαίνουν στη δισκογραφική εταιρεία «ΜΙΝΟΣ – Ε.Μ.Ι», με την οποία υπογράφει συμβόλαιο. Έτσι, το 1995 κυκλοφορεί τον πρώτο του δίσκο με τίτλο «Σε ζητώ στα σινεμά», ο οποίος γίνεται μεγάλη επιτυχία.

Τα τραγούδια σταδιακά βελτιώνονται ποιοτικά και γίνονται πετυχημένα εμπορικά. Την ίδια χρονιά ο Βαλάντης ξεκινά τις εμφανίσεις του στο νυχτερινό κέντρο «Ποσειδώνιο» μαζί με τον Αντύπα, τον Λάμπη Λιβιεράτο, την Άντζελα Δημητρίου και τη Στέλλα Γεωργιάδου. Στη συνέχεια ανεβαίνει στη Θεσσαλονίκη, όπου για δύο χρόνια εμφανίζεται στο πλευρό του Λευτέρη Πανταζή, του Γιώργου Αλκαίου, της Έφης Σαρρή και της Σαμπρίνας στο νυχτερινό μαγαζί «Θέατρο». Η δεύτερη δισκογραφική δουλειά του Βαλάντη έχει τίτλο «Στο Ασανσέρ» και πουλάει γύρω στα 45.000 αντίτυπα. Την καλοκαιρινή σεζόν του 1998 εμφανίζεται ξανά στο νυχτερινό κέντρο της παραλιακής «Ποσειδώνιο», μαζί με τους Ελένης Καρουσάκη, Γιάννη Πλούταρχο και Πάνο Κιάμο. Ενώ αμέσως μετά ο Βαλάντης επιστρέφει στη συμπρωτεύουσα όπου ξεκινά τις εμφανίσεις του στο νυχτερινό μαγαζί «Άστρα». Το τέταρτο cd του κυκλοφορεί το 2000 και φέρει τον τίτλο «Γύρισα τον χρόνο πίσω».

Προσωπική ζωή 
Υπήρξε παντρεμένος με την Κατερίνα με την οποία απέκτησαν ένα κορίτσι την Ιωάννα ,έχει αποκτήσει επίσης και άλλα δύο παιδιά ,την Ειρήνη με τη Δήμητρα και τον Χαρη με την Έλενα Γκρέκου.

Δισκογραφία

Συλλογές

DVD-δίσκους

Singles & EPs

Φιλμογραφία

Τηλεόραση

Παραπομπές 

Λαϊκοί τραγουδιστές
Έλληνες άνδρες τραγουδιστές
Έλληνες τραγουδοποιοί
Έλληνες συνθέτες
Αλιρέζα Φιρούζια

Ο Αλιρέζα Φιρούζια (, γεννημένος στις 18 Ιουνίου 2003) είναι Ιρανο-Γάλλος γκραν μάστερ σκακιού. Από την 1η Δεκεμβρίου 2021, κατέχει τη θέση νο. 2 στην παγκόσμια κατάταξη σκακιού της FIDE και είναι ο νεότερος παίκτης με βαθμολογία (FIDE) >2800, ξεπερνώντας το προηγούμενο ρεκόρ του παγκόσμιου πρωταθλητή Νορβηγού Μάγκνους Κάρλσεν, για περισσότερο από πέντε μήνες.

Πρώιμα χρόνια 
Γεννήθηκε στις 18 Ιουνίου 2003 στην κωμόπολη Babol του Ιράν. Άρχισε να παίζει σκάκι σε ηλικία οκτώ ετών. Έχει έναν μεγαλύτερο αδερφό, τον Mohammadreza, γεννημένο το 1998, ο οποίος παίζει επίσης σκάκι.

Καριέρα 
Όντας παιδί-θαύμα στο σκάκι, αρχικά κέρδισε το Ιρανικό Πρωτάθλημα Σκάκι στην ηλικία των 12 και απέκτησε τον τίτλο του Διεθνή Γκρανμαίτρ μόλις στα 14. Στα 16 του, έγινε ο δεύτερος νεότερος παίκτης με βαθμολογία >2700 και κέρδισε το ασημένιο μετάλλιο στο Παγκόσμιο Πρωτάθλημα Γρήγορου Σκακιού το 2019. Κέρδισε ένα χάλκινο μετάλλιο στο Παγκόσμιο Πρωτάθλημα Σκακιού Blitz 2021.

Αποχώρησε από την Ιρανική Σκακιστική Ομοσπονδία το 2019 λόγω της πολιτικής που εφάρμοζε εναντίον των Ισραηλινών σκακιστών. Έπαιζε υπό τη σημαία της FIDE μέχρι τα μέσα του 2021, όταν και απέκτησε την γαλλική υπηκοότητα  και άρχισε να εκπροσωπεί τη Γαλλία. Σήμερα ζει μόνιμα στη Γαλλία, όπου και σπουδάζει.

Το 2021 εκπροσώπησε τη Γαλλία στο Ευρωπαϊκό Ομαδικό Πρωτάθλημα Σκακιού, όπου σημείωσε σκοπ 8/9 απέναντι σε αντίπαλο μεγάλου μάστερ για βαθμολογία απόδοσης τουρνουά πάνω από 3000. Τα δύο αποτελέσματα του Νοεμβρίου ανέβασαν τη βαθμολογία του πάνω από το 2800 για πρώτη φορά και στο νο. 2 του κόσμου.

Αφού κέρδισε το Παγκόσμιο Πρωτάθλημα Σκακιού 2021, ο παγκόσμιος πρωταθλητής Μάγκνους Κάρλσεν δήλωσε: «Μόνον αν ο Φιρούζια κερδίσει το επόμενο Τουρνουά Διεκδικητών θα αγωνιστώ μαζί του, ειδάλλως είναι απίθανο να συμμετάσχω στον επόμενο αγώνα του παγκόσμιου πρωταθλήματος».

Στις 29-30 Δεκεμβρίου 2021, συμμετείχε επίσης στο Παγκόσμιο Πρωτάθλημα Σκακιού Blitz, όπου ισοβάθμησε στην πρώτη θέση με 15/21 βαθμούς και τελικά κέρδισε το χάλκινο μετάλλιο μετά από τάι-μπρέικ.

Παραπομπές
Dark Summit

Το Dark Summit είναι ένα βιντεοπαιχνίδι snowboard του 2001 που κυκλοφόρησε από την Radical Entertainment .

Παιχνίδι 
Ο χειρησμός του Dark Summit μοιάζει με πολλά άλλα παιχνίδια skateboard και snowboard της εποχής. Ο χρήστης είναι σε θέση να τρίβει/φλόκισει, να αρπάξει, να αναποδογυρίσει (τόσο οριζόντια όσο και κάθετα) και να κάνει ειδικά κόλπα στο βουνό γενικά και ειδικά κόλπα μισού σωλήνα στο εξωγήινο halfpipe και στο chairlift halfpipe.

Διαφορετικές περιοχές σε αυτό το παιχνίδι είναι προσβάσιμες με ανελκυστήρα και ξεκλειδώνονται έχοντας έναν ορισμένο αριθμό "Lift Points" που κερδίζονται κάνοντας αποστολές. Οι αναβαθμίσεις καλλυντικών και snowboard ξεκλειδώνονται έχοντας "Equipment Points". Αυτά κερδίζονται κάνοντας κόλπα γύρω από το βουνό. Τα ειδικά κόλπα και οι συνδυασμοί κερδίζουν περισσότερους "πόντους εξοπλισμού". Οι "Lift Points" και οι "Equipment Points" δεν ξοδεύονται ως έχουν, στην πραγματικότητα συγκεντρώνονται και για κάθε ορόσημο, ο παίκτης ξεκλειδώνει ένα νέο καλλυντικό, αναβάθμιση snowboard ή νέα περιοχή.

Υπάρχουν 4 διαφορετικά snowboard στο παιχνίδι που μπορούν να ξεκλειδώθουν κερδίζοντας "Πόντους Εξοπλισμού". Οι πίνακες εκκίνησης δεν προσφέρουν κανένα πλεονέκτημα σε σχέση με τις υπόλοιπες και θα ξεπεραστούν γρήγορα στον χρήστη. Μόνο πολύ ικανοί παίκτες μπορούν να χρησιμοποιήσουν τον αρχικό πίνακα στο τέλος του παιχνιδιού, καθώς τα άλματα και τα κόλπα είναι δύσκολο να πραγματοποιηθούν γρήγορα. Ο επόμενος πίνακας επιτρέπει στον παίκτη να πλοηγείται γρήγορα και να εκτελεί άλματα ευκολότερα, διευκολύνοντας τον χρήστη να κατέβει γρηγορότερα από το βουνό. Η τρίτη πλακέτα προσφέρει την προηγούμενη αναβάθμιση, καθώς και τη δυνατότητα να γίνονται πιο γρήγορα αρπαγές, ανατροπές και περιστροφές, καθιστώντας ευκολότερες τις αποστολές με σύνθετα κόλπα. Τέλος, για 2.000.000 πόντους εξοπλισμού, ο παίκτης θα ξεκλειδώσει τον τελικό πίνακα. Αυτός ο πίνακας είναι μακράν ο καλύτερος στο παιχνίδι, προσφέροντας μεγαλύτερες ταχύτητες, μεγαλύτερα άλματα, πιο γρήγορες αρπαγές και πιο γρήγορες περιστροφές.

Υποδοχή 
Το παιχνίδι έλαβε μέτριες κριτικές σε όλες τις πλατφόρμες σύμφωνα με τον ιστότοπο συγκέντρωσης κριτικών Metacritic .    Η NextGen είπε ότι η έκδοση του Xbox "φαίνεται αρκετά ωραία και δεν είναι καθόλου κακή, αλλά υπολείπεται πολύ των συναρπαστικών δυνατοτήτων της".

Παραπομπές

Εξωτερικοί σύνδεσμοι 
 Dark Summit at MobyGames

Βιντεοπαιχνίδια του Xbox
Βιντεοπαιχνίδια ανεπτυγμένα στον Καναδά
Βιντεοπαιχνίδια της THQ
Βιντεοπαιχνίδια της Radical Entertainment
Βιντεοπαιχνίδια του PlayStation 2
Βιντεοπαιχνίδια του GameCube
Βιντεοπαιχνίδια του 2001
ESPN MLS GameNight

Το ESPN MLS GameNight είναι ένα βιντεοπαιχνίδι αθλητικού είδους που κυκλοφόρησε το 2000 από την Konami και την Saffire . Το παιχνίδι θεωρείται ότι είναι ένα βελτιωμένο ριμέικ του ISS Pro Evolution, που επίσης εκδόθηκε από την Konami. Είναι το μόνο παιχνίδι MLS που έχει κυκλοφορήσει στο PlayStation εκτός από το FIFA 2000. Η συνέχεια, ESPN MLS ExtraTime 2002, κυκλοφόρησε για το PlayStation 2 το 2001 και για τοGameCube και Xbox το 2002.

Το παιχνίδι διέθετε επίσης τη δυνατότητα επιλογής είτε αγγλικού σχολιασμού (παρέχεται από τον Bob Ley ) είτε ισπανικού σχολιασμού (παρέχεται από τον Luis Omar Tapia).

Παιχνίδι 
Έχει τη δυνατότητα επιλογής ανάμεσα σε 12 ομάδες από το MLS είτε 53 διεθνείς ομάδες για ένα γρήγορο, φιλικό παιχνίδι Έκθεσης. Στη λειτουργία Season Mode, ο παίκτης συμμετέχει σε μια πλήρη σεζόν 32 παιχνιδιών Major League Soccer, όπου έχει την αποστολή να αντιμετωπίσει ρεαλιστικούς τραυματισμούς, απρόβλεπτες καιρικές συνθήκες και ανταλλαγές στη μέση της σεζόν.

Υπάρχει επίσης μια λειτουργία Custom League και μια επιλογή προσαρμοσμένου παίκτη που επιτρέπει στον παίκτη να δημιουργήσει έως και 22 πρωτότυτπους παίκτες.

Υποδοχή 
Το παιχνίδι έλαβε μέτριες κριτικές σύμφωνα με τον ιστότοπο συγκέντρωσης κριτικών Metacritic .  Το Game Informer του έδωσε μια ευνοϊκή κριτική, σχεδόν δύο μήνες πριν από την κυκλοφορία του παιχνιδιού. 

Βιντεοπαιχνίδια τοποθετημένα στις ΗΠΑ
Βιντεοπαιχνίδια μουσικής Άκιρα Γιαμαόκα
Βιντεοπαιχνίδια ανεπτυγμένα στις Ηνωμένες Πολιτείες
Βιντεοπαιχνίδια ανεπτυγμένα στην Ιαπωνία
Αποκλειστικότητες του PlayStation
Βιντεοπαιχνίδια του PlayStation
Μέιτζορ Λιγκ Σόκερ
Βιντεοπαιχνίδια της Konami
Βιντεοπαιχνίδια του 2000
Αντρέ Αουγκούστο Λεόνε

Ο André Augusto Leone (γεννημένος στις 12 Φεβρουαρίου 1979) είναι ένας Βραζιλιάνος ποδοσφαιριστής ο οποίος έχει πάρει πλέον σύνταξη και έπαιζε ως κεντρικός αμυντικός .

Καριέρα 
Ο Λεόνε γεννήθηκε στο Βάργκεμ Γκράντε ντο Σουλ του Σάο Πάολο . Από το 2000 έως το 2008 εκπροσώπησε, στη Βραζιλία, Campinas-SP, CR Vasco da Gama, Ituano Futebol Clube, Goiás Esporte Clube (δύο φορές), Cruzeiro Esporte Clube, Sport Club Corinthians Paulista και Vila Nova Futebol Clube .

Κατά τη διάρκεια αυτού του χρονικού πλαισίου, ο Λεόνε είχε επίσης θητείες στο εξωτερικό με τους Vicenza Calcio και AC Siena στην Ιταλία. Αφού απέτυχε να εμφανιστεί για καμία από τις δύο πλευρές, εντάχθηκε στην SC Braga της Πορτογαλίας για την εποχή 2008–09,  παίζοντας περισσότερο από ό,τι αναμενόταν αρχικά την πρώτη του χρονιά λόγω μακροχρόνιων τραυματισμών στους συνήθεις αρχικούς Paulo Jorge και Alberto Rodríguez . Κατάφερε επίσης να σκοράρει στην εντός έδρας νίκη με 3-0 εναντίον της Σταντάρ Λιέγης για τη φάση των 16 του Κυπέλλου ΟΥΕΦΑ (4-1 στο σύνολο). 

Ο Λεόνε εμφανίστηκε λιγότερο στην εκστρατεία 2009–10, αλλά παρόλα αυτά συμμετείχε σε 11 αγώνες της Primeira Liga, καθώς η Μπράγκα τερμάτισε στη δεύτερη θέση, σημειώνοντας εντός έδρας νίκη με 2–0 επί της CD Nacional στις 8 Ιανουαρίου 2010.  Επέστρεψε στη χώρα του τον Ιούνιο, συμφωνώντας σε μια συμφωνία στο Sport Club Recife . 

Τον Μάιο του 2011, ο 32χρονος Λεόνε αποφάσισε να μην επεκτείνει το συμβόλαιό του με τη Sport και αποχώρησε από τον σύλλογο.

Διακρίσεις 
Βάσκο ντα Γκάμα

 Taça Guanabara : 2001

Ituano

 Campeonato Brasileiro Série C : 2003

Κρουζέιρο

 Campeonato Mineiro : 2006

Παραπομπές

Εξωτερικοί σύνδεσμοι 
  
 

Ξένοι ποδοσφαιριστές στην Πορτογαλία
Ξένοι ποδοσφαιριστές στην Ιταλία
Βραζιλιάνοι ποδοσφαιριστές στο εξωτερικό
Ποδοσφαιριστές Σπόρτινγκ Κλούμπε ντε Μπράγκα
Ποδοσφαιριστές Πριμέιρα Λίγκα
Ποδοσφαιριστές ΑΚ Σιένα
Ποδοσφαιριστές Βιτσέντσα Κάλτσιο
Ποδοσφαιριστές Γκουαρανί Φουτεμπόλ Κλούμπε
Ποδοσφαιριστές Σπορτ Κλουμπ ντο Ρεσίφε
Ποδοσφαιριστές Σπορτ Κλαμπ Κορίνθιανς Παουλίστα
Ποδοσφαιριστές Κρουζέιρο Εσπόρτε Κλούμπε
Ποδοσφαιριστές Γκοϊάς Εσπόρτε Κλούμπε
Ποδοσφαιριστές Ιτουάνο Φουτεμπόλ Κλούμπε
Ποδοσφαιριστές ΚΡ Βάσκο ντα Γκάμα
Ποδοσφαιριστές Καμπεονάτο Μπραζιλέιρο Σέριε Β
Ποδοσφαιριστές Καμπεονάτο Μπραζιλέιρο Σέριε Α
Αμυντικοί ποδοσφαιριστές
Βραζιλιάνοι ποδοσφαιριστές
Mumbo Jumbo (τρενάκι του λούνα παρκ)

Το Mumbo Jumbo είναι ένα τρενάκι που άνοιξε στις 4 Ιουλίου 2009 στο Flamingo Land Resort Στο Ηνωμένο Βασίλειο. Το Mumbo Jumbo βρίσκεται στο τμήμα «Lost Kingdom» του πάρκου και έχει πορτοκαλί στηρίγματα και μαύρα κομμάτια.

Το τρενάκι είναι ένα μοντέλο El Loco που κατασκευάστηκε από την S&S – Sansei Technologies. είναι 30 μέτρα ψηλό και διαθέτει δύο αναστροφές.

Εγγραφές 
Η μέγιστη κατακόρυφη γωνία που φτάνει είναι 112 μοίρες,  καθιστώντας το το πιο απότομο τρενάκι στον κόσμο από τις 4 Ιουλίου 2009 έως τις 16 Ιουλίου 2011. Το επίσημο δελτίο τύπου του πάρκου ανέφερε ότι στα εγκαίνια του Mumbo Jumbo θα παρευρεθούν εκπρόσωποι των Παγκόσμιων Ρεκόρ Γκίνες . Ο Andrea Banfi του βιβλίου καταγραφής των ρεκόρ Γκίνες δήλωσε: « Θα παρευρεθούμε στα εγκαίνια του νέου τρενου του λούνα παρκ της Flamingo Land και ανυπομονούμε για αυτό το νέο ρεκόρ Γκίνες στην κατηγορία: «Το πιο απότομο τρενάκι του λούνα παρκ από χάλυβα» . 

Αυτό το ρεκόρ κατείχε προηγουμένως ένα άλλο τρενάκι, το Steel Hawg στην Ιντιάνα Μπιτς . Στις 16 Ιουλίου 2011, ένα τρενάκι οδοστρώματος άνοιξε στο Fuji-Q Highland με το όνομα «Takabisha» με πτώση που φτάνει τις 121 μοίρες.  Αυτό το ρεκόρ πήρε για άλλη μια φορά η «TMNT Shellraiser» στο Nickelodeon Universe, ένας κλώνος του Takabisha με πτώση 121,5 μοιρών.  Την ίδια χρονιά, το Thorpe Park άνοιξε το «SAW: The Ride», ένα τρενάκι που ήταν το πιο απότομο στον κόσμο για λίγες μέρες, γεγονός που προκάλεσε ενόχληση στο Thorpe Park.

Εμπειρία της βόλτας

Στοιχεία

Η βόλτα 
Το τρένο απομακρύνεται από το σταθμό γύρω από μια στροφή 180 μοιρών. Μόλις φτάσει στο στέμμα της αλυσίδας, γυρίζει γύρω από μια άλλη στροφή 180 μοιρών στη διάσημη πτώση των 112 μοιρών με ταχύτητα 41 μίλια την ώρα, και στη συνέχεια ανηφορίζει σε ένα λόφο ολοκληρώνοντας μια στροφή 180 μοιρών. Μετά από αυτό, το τρένο ολοκληρώνει μια σειρά από στροφές 360 μοιρών και στη συνέχεια σε ρολό κάννης και μισό βρόχο. Μετά την έξοδο από τον μισό βρόχο, το τρένο ανεβαίνει σε μερικά «φρένα περικοπής». Ύστερα περνάει μέσα από μια στροφή 180 μοιρών και σε ένα ρολό γραμμής καρδιάς. Τέλος κάνει μια καμπύλη πάνω από την όχθη.

Προέλευση ονομασίας 
Οι ιδιοκτήτες του πάρκου είπαν ότι το όνομα "Mumbo Jumbo" είναι μια ξεκάθαρη περιγραφή του τρόπου με τον οποίο άλλα πάρκα καυχιούνται για τα νέα τους τρενάκια.

Ατυχήματα 
Στις 3 Μαΐου 2010, ένα από τα βαγόνια κόλλησε σε ένα ανεστραμμένο τμήμα της διαδρομής λόγω μιάς κάπας που μπλέχτηκε στους τροχούς. Δύο γυναίκες επιβάτες παγιδεύτηκαν ανάποδα για 20 λεπτά προτού απομακρυνθούν με ασφάλεια από τη διαδρομή από την ομάδα επιχειρήσεων του πάρκου.

Παραπομπές
Άγιος Βασίλειος Αγίου Βασιλείου Λακωνίας

Για συνώνυμο οικισμό στο Νομό Λακωνίας δείτε: Άγιος Βασίλειος Νεοχωρίου

Ο Άγιος Βασίλειος είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Γυθείου, του δήμου  Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γυθείου του νομού Λακωνίας, στο γεωγραφικό διαμέρισμα Πελοποννήσου.  
Στην τοπική κοινότητα Αγίου Βασιλείου ανήκουν και οι οικισμοί Άγιος Ευστράτιος και Μοναχή Συκιά.

Γεωγραφία
Ο Άγιος Βασίλειος είναι χωριό στη νότια Λακωνία, 5 χλμ. δυτικά του Γυθείου, σε μέσο σταθμικό υψόμετρο 60. Απέχει 50 χλμ. περίπου Ν. της Σπάρτης.  Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 5,417 χμ² (2011).

Πληθυσμός

(σε παρένθεση ο πληθυσμός της τοπικής κοινότητας)

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Μαραθέας Λακωνίας. Το 1899 εντάχθηκε στον νομό Λακωνικής και το 1909 επανήλθε στον νομό Λακωνίας. Το 1934 προσαρτήθηκε στην κοινότητα Αγίου Βασιλείου. Με το ΦΕΚ 244Α - 04/12/1997 αποσπάστηκε από την κοινότητα Αγίου Βασιλείου και προσαρτήθηκε στον δήμο Γυθείου. Με το ΦΕΚ 87Α - 07/06/2010 αποσπάστηκε από τον δήμο Γυθείου και προσαρτήθηκε στον δήμο Ανατολικής Μάνης.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)
eetaa.gr

Χωριά του νομού Λακωνίας
Δήμος Ανατολικής Μάνης
Άγιος Βασίλειος Νεοχωρίου Λακωνίας

Για συνώνυμο οικισμό στο Νομό Λακωνίας δείτε: Άγιος Βασίλειος Αγίου Βασιλείου

Ο Άγιος Βασίλειος είναι οικισμός της τοπικής κοινότητας Νεοχωρίου, της δημοτικής ενότητας (τέως δήμου) Γυθείου, του δήμου  Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης 
Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γυθείου του νομού Λακωνίας, στο γεωγραφικό διαμέρισμα Πελοποννήσου.

Γεωγραφία
Ο Άγιος Βασίλειος είναι πεδινός οικισμός στη νότια Λακωνία, στο βορειοανατολικό τμήμα της χερσονήσου της Μάνης, προς την ακτή του Λακωνικού κόλπου και σε μέσο σταθμικό υψόμετρο 20. Απέχει 60 χλμ. περίπου Ν. της Σπάρτης.

Πληθυσμός

(σε παρένθεση ο πληθυσμός της τοπικής κοινότητας)

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Καρυουπόλεως Λακωνίας. Το 1899 εντάχθηκε στον νομό Λακωνικής και το 1909 επανήλθε στον νομό Λακωνίας. Το 1912 αποσπάστηκε από τον δήμο Καρυουπόλεως και προσαρτήθηκε στην κοινότητα Νεοχωρίου. Το 1928 καταργήθηκε για να επανασυσταθεί το 1961. Με το ΦΕΚ 244Α - 04/12/1997 αποσπάστηκε από την κοινότητα Νεοχωρίου και προσαρτήθηκε στον δήμο Γυθείου. Με το ΦΕΚ 87Α - 07/06/2010 αποσπάστηκε από τον δήμο Γυθείου και προσαρτήθηκε στον δήμο Ανατολικής Μάνης.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)
eetaa.gr

Χωριά του νομού Λακωνίας
Δήμος Ανατολικής Μάνης
Μαστρογιώργη Ψαρών

Το Μαστρογιώργη είναι βραχονησίδα του Αιγαίου πελάγους η οποία βρίσκεται πολύ κοντά στις βορειοδυτικές ακτές των Ψαρών και δυτικά από το ακρωτήριο Κασίδι. Ως οικισμός αναφέρεται επίσημα για πρώτη φορά το 2011 να απογράφεται στον δήμο Ψαρών και σύμφωνα με την απογραφή 2011 δεν έχει κατοίκους.

Παραπομπές

Ψαρά
Μαστρογιώργη 
Μαστρογιώργη
Ελληνικές βραχονησίδες
Αρκετά (πολιτικό κόμμα)

Το Αρκετά (πορτ. Chega) είναι ένα εθνικό συντηρητικό και δεξιό λαϊκίστικο πολιτικό κόμμα της Πορτογαλίας. Θεωρείται ότι τοποθετείται στη δεξιά και στην ακροδεξιά πλευρά του πολιτικού φάσματος.

Η αναγνώρισή του ως πολιτικό κόμμα έγινε αποδεκτή από το Συνταγματικό Δικαστήριο της Πορτογαλίας στις 9 Απριλίου 2019. Στις 12 Απριλίου 2019 ανακοινώθηκε η τοποθέτηση του Αντρέ Βεντούρα ως επικεφαλής του ψηφοδελτίου Basta! για τις ευρωεκλογές του 2019. Το κόμμα κέρδισε μία έδρα για τη Συνέλευση της Δημοκρατίας της Πορτογαλίας στις βουλευτικές εκλογές του 2019.

Ιδεολογία 
Το κόμμα Αρκετά αυτοπροσδιορίζεται ως ένα κόμμα που χαρακτηρίζεται από εθνικιστικά, συντηρητικά και προσωποκρατικά στοιχεία. Υποστηρίζει την προώθηση ενός αποτελεσματικού δικαστικού συστήματος και τη μείωση της κρατικής παρέμβασης στην οικονομία. Το κόμμα αυτοπροσδιορίζεται, επίσης, ως εθνικό συντηρητικό και ως κοινωνικά συντηρητικό.

Το κόμμα υποστηρίζει, επίσης, τη μείωση των φόρων, λέγοντας ότι το σημερινό φορολογικό σύστημα είναι «βάρβαρο και επιθετικό προς όσους δουλεύουν και δημιουργούν πλούτο, παίρνοντάς τους τον μισό μισθό», καθώς και τη μείωση της γραφειοκρατίας, υποστηρίζοντας ότι είναι είναι μία από τις κυριότερες αιτίες για την «οπισθοδρόμηση της οικονομικής ανταγωνιστικότητας της Πορτογαλίας».

Επιπλέον, το κόμμα υποστηρίζει την ισόβια κάθειρξη και τον χημικό ευνουχισμό. Ορισμένα μέλη του κόμματος υποστηρίζουν τη θανατική ποινή για εγκλήματα όπως η τρομοκρατία και η παιδική κακοποίηση. Τέτοιες προτάσεις είχαν υπερψηφιστεί από το 44% των μελών του σε εσωκομματικό δημοψήφισμα το 2020.

Το κόμμα Αρκετά αυτοπροσδιορίζεται ως υπέρμαχος του δυτικού πολιτισμού και τοποθετείται ενάντια στον ισλαμικό εξτρεμισμό. Ταυτόχρονα, προτείνει και αυστηρότερους ελέγχους στα σύνορα και τη μείωση της «μαζικής και παράνομης μετανάστευσης». Το κόμμα έχει χαρακτηριστεί ως αντιτσιγγανικό.

Κριτική 
Λόγω της αντιμεταναστευτικής, αντι-Ισλαμικής και λαϊκιστικής του τοποθέτησης, το κόμμα έχει γίνει στόχος κριτικής σε σχέση με τις ακραίες απόψεις του κόμματος για πολλά ζητήματα, ιδίως αυτά που σχετίζονται με τους μετανάστες και τις μειονότητες και ειδικότερα σε σχέση με τους Ρομά, την αντίθεσή του σε ορισμένες πτυχές του Συντάγματος, την κριτική του σε όσα αντιλαμβάνεται ως δικαστική επιείκεια για σοβαρά εγκλήματα και τις αυξημένες κρατικές δαπάνες.

Ως απάντηση σε ορισμένες από αυτές τις κατηγορίες, ο πρόεδρος του κόμματος Αντρέ Βεντούρα απέρριψε τις κατηγορίες για ρατσισμό, ισχυριζόμενος ότι το κόμμα υπερασπίζεται τα ίσα δικαιώματα και τις ίσες υποχρεώσεις και ότι «δεν επιθυμεί μία χώρα στην οποία οι μειονότητες πιστεύουν ότι έχουν περισσότερα δικαιώματα από τους άλλους μόνο και μόνο επειδή είναι μειονότητες». Στις 27 Ιουνίου 2020, το κόμμα διοργάνωσε μία διαμαρτυρία με τίτλο «Η Πορτογαλία δεν είναι ρατσιστική», στη διάρκεια της οποίας ο Βεντούρα ανέφερε ότι δεν υπάρχει δομικός ρατσισμός στην Πορτογαλία και ότι η Αριστερά χρησιμοποιεί τον ρατσισμό για να προωθήσει μία συγκεκριμένη πολιτική ατζέντα.

Παραπομπές 

Πορτογαλικά πολιτικά κόμματα
Συντηρητικά κόμματα
Εθνικιστικά κόμματα
Σήμανση CE

Η πιστοποίηση CE (γαλλικά:conformité européenne, Ευρωπαϊκή συμμόρφωση) δίδεται σε εμπορικά προϊόντα για να δηλώσει ότι ο κατασκευαστής ή ο εισαγωγέας επιβεβαιώνει τη συμμόρφωση του αγαθού με τα ευρωπαϊκά πρότυπα υγείας, ασφάλειας και προστασίας του περιβάλλοντος.  Δεν αποτελεί δείκτης ποιότητας.   Η σήμανση CE απαιτείται για προϊόντα που πωλούνται ή εισάγονται στον Ευρωπαϊκό Οικονομικό Χώρο , αλλά βρίσκεται επίσης σε προϊόντα που πωλούνται αλλού και έχουν κατασκευαστεί σύμφωνα με τα πρότυπα του ΕΟΧ. Το σήμα CE υποδηλώνει ότι το προϊόν μπορεί να πωληθεί ελεύθερα σε οποιοδήποτε μέρος του Ευρωπαϊκού Οικονομικού Χώρου, ανεξάρτητα από τη χώρα προέλευσής του. Αποτελείται από το λογότυπο CE και, κατά περίπτωση, τον τετραψήφιο αριθμό αναγνώρισης του κοινοποιημένου οργανισμού που συμμετέχει στη διαδικασία αξιολόγησης της συμμόρφωσης. 

Αποτελεί νομική υποχρέωση των κατασκευαστών να αναγνωρίσουν το σύνολο της Νομοθεσίας που τους αφορά (Ευρωπαϊκές Οδηγίες, Εναρμονισμένα ή Μη Πρότυπα, λοιπές Τεχνικές Προδιαγραφές, κτλ) και τελικά να συντάξουν και να υπογράψουν σχετική ΔΗΛΩΣΗ ΣΥΜΜΟΡΦΩΣΗΣ ή ΕΠΙΔΟΣΗΣ (η οποία περιλαμβάνεται στον Τεχνικό Φάκελο) που ουσιαστικά αποτελεί το διαβατήριο του προϊόντος για τη Νόμιμη κυκλοφορία του εντός της Ε.Ε. (Ε.Ο.Χ.) αλλά και στα περισσότερα σημεία του πλανήτη.

Παραπομπές

 Ευρωπαϊκός Οικονομικός Χώρος
Κλαούντιο Ζάπα

Ο Claudio Zappa (γεννημένος στις 30 Μαρτίου 1997) είναι Ιταλός επαγγελματίας ποδοσφαιριστής που αγωνίζεται ως αμυντικός για την ομάδα της Serie C  Mantova .

Καριέρα

Νεανική καριέρα 
Ο Ζάπα γεννήθηκε στην Μπρέσια της Ιταλίας . Ξεκίνησε την επαγγελματική του καριέρα στις ομάδες νέων του τοπικού συλλόγου της  Lumezzane .  Το 2011, μεταγράφηκε στο AlbinoLeffe ,  και πάλι στον τομέα της νεολαίας.  Το 2013, ολοκλήρωσε μια μεταγραφή στην πορτογαλική ομάδα SC Beira-Mar, πριν επιστρέψει στην Ιταλία λιγότερο από ένα χρόνο αργότερα για να υπογράψει με τη Sassuolo   έναντι αμοιβής 220.000 €.  Αφού εντυπωσίασε  για τους νέους, η κυρίαρχη πρωταθλήτρια της Serie A, Γιουβέντους, προσέγγισε τον Ζάπα, υπογράφοντας αρχικά τον δανεισμό για 6 μήνες τον Φεβρουάριο του 2015  Ο δανεισμός του Ζάπα τέθηκε σε αναστολή για 45 ημέρες το 2015 λόγω της παράτυπης μεταγραφής στην Πορτογαλία.  Ο Albino Leffe προσέφυγε επίσης στο Διαιτητικό Αθλητικό Δικαστήριο προκειμένου να ανακτήσει μέρος του ποσού της μεταγραφής.

Γιουβέντους 
Η Γιουβέντους υπέγραψε τον Ζάπα ως δανεικό τον Φεβρουάριο του 2015,  έναντι δανεισμού 200.000 ευρώ.  Εντυπωσίασε  προπονητής Fabio Grosso και γενικά ήταν ο βασικός αριστερός μπακ για την ομάδα της Primavera, παίζοντας στην Campionato Nazionale Primavera , 2015–16 UEFA Youth League , Supercoppa Primavera και Torneo di Viareggio .  Τον Ιούνιο του 2015 η Γιουβέντους υπέγραψε τον Ζάπα σε μια οριστική συμφωνία για επιπλέον χρέωση 1,5 € εκατομμύριο.  

Στις 22 Ιουλίου 2016, η Γιουβέντους επιβεβαίωσε ότι είχε παραχωρήσει δανεικό τον Ζάπα στην ομάδα της Lega Pro Pontedera .  Έκανε το ντεμπούτο του για τον σύλλογο σε μια ήττα 3–1 από τη Φότζια Κάλτσιο στον πρώτο γύρο του Κόπα Ιταλίας, στις 31 Ιουλίου 2016.  Το ντεμπούτο του Ζάπα στο πρωτάθλημα έγινε στις 18 Σεπτεμβρίου 2016, παίζοντας 74 λεπτά εναντίον της Ράσινγκ Ρόμα, αφού έμεινε στον πάγκο για τα δύο προηγούμενα παιχνίδια εναντίον της Olbia 1905 και της Pistoiese .  Στις 16 Ιανουαρίου 2017, ο Ζάπα ανακλήθηκε από την Ποντεντέρα από τη Γιουβέντους και την επόμενη μέρα δόθηκε ξανά δανεικός, αυτή τη φορά στο Πορντενόνε μέχρι τις 30 Ιουνίου 2017

Πιστοϊέσε 
Στις 19 Ιουλίου 2017 ο Zappa υπέγραψε συμβόλαιο με την Pistoiese .

Νοβάρα 
Στις 31 Ιανουαρίου 2019 εντάχθηκε στη Νοβάρα ως δανεικός μέχρι το τέλος της σεζόν 2018-19.

Σλιέμα Γουόντερερς 
Στις 2 Σεπτεμβρίου 2019 εντάχθηκε στην ομάδα της Μάλτας Sliema Wanderers ως δανεικός.

Μαντόβα 
Στις 18 Αυγούστου 2020 μεταγράφηκε στη Μάντοβα, που προβιβάστηκε πρόσφατα στη Serie C.

Παραπομπές

Εξωτερικοί σύνδεσμοι 

 

Ιταλοί ποδοσφαιριστές στο εξωτερικό
Ποδοσφαιριστές Σλιέμα Γουόντερερς ΦΚ
Ποδοσφαιριστές Πρέμιερ Λιγκ Μάλτας
Ποδοσφαιριστές Νοβάρα Κάλτσιο
Ποδοσφαιριστές ΑΚ Πιστοϊέζε 1921
Ποδοσφαιριστές Σέριε Γ
Μέσοι ποδοσφαιριστές
Αμυντικοί ποδοσφαιριστές
Ιταλοί ποδοσφαιριστές
Ναχιτσεβάν (πόλη)

Το Ναχιτσεβάν (ελληνικά: Ναξουάνα, αζερικά: Naxçıvan· αρμενικά: Նախիջևան, περσικά: نخجوان, ρωσικά: Нахичевань) είναι η πρωτεύουσα της Αυτόνομης Δημοκρατίας του Ναχιτσεβάν, η οποία βρίσκεται 450 χλμ δυτικά του Μπακού. Ο δήμος του Ναχιτσεβάν αποτελείται από την πόλη Ναχιτσεβάν, τον οικισμό Ελιαμπάντ και τα χωριά Μπάσμπασι, Μπουλκάν, Χατζίνιγετ, Καρατσούκ, Καραχανμπεϊλί, Τουμπούλ, Καραγαλίκ και Ντασντούζ. Απλώνεται στους πρόποδες των ορέων Ζαγγεζούρ, στη δεξιά όχθη του ποταμού Ναχιτσεβάν σε υψόμετρο 873 μέτρων πάνω από την επιφάνεια της θάλασσας.

Παραπομπές

Πόλεις του Αζερμπαϊτζάν
Μονή Κοιμήσεως Θεοτόκου Ψαρών

Η Μονή Κοιμήσεως Θεοτόκου είναι μοναστήρι στα Ψαρά, το οποίο βρίσκεται κοντά στα βόρεια παράλια του νησιού και το ακρωτήριο Κορακιά. 

Διοικητικά ανήκει στον Δήμο Ηρωικής Νήσου Ψαρών της Περιφερειακής Ενότητας Χίου, αναφέρεται επίσημα για πρώτη φορά το 1940 και σύμφωνα με την απογραφή 2011 δεν έχει μοναχούς.

Ιστορικά Στοιχεία 
Πιθανολογείται ότι κτίστηκε το 1780 σε τοποθεσία όπου παλιότερα υπήρχε μικρό εκκλησάκι, από Ρουμελιώτη αρχιτέκτονα σε τεχνοτροπία ναού του Αγίου Όρους. Σε έγγραφο του 1797 και του Οικουμενικού Πατριάρχη Γρηγορίου Ε’ καταγράφηκε ως σταυροπήγιο. 

Τον Ιούνιο του 1824, με την καταστροφή των Ψαρών το μοναστήρι ερειπώθηκε και οι μοναχοί του κατάφεραν να διαφύγουν στη Σύρο μεταφέροντας μαζί τους την εικόνα της Παναγίας (έργο του Δομήνικου Θεοτοκόπουλου). Η ανασυγκρότησή της άρχισε στο β’ μισό του 19ου αιώνα αν και από την περίοδο του Μεσοπολέμου άρχισε η καθοδική της πορεία. Μετατράπηκε τον 20ο αιώνα σε γυναικεία και λειτούργησε μέχρι το 1980.

Η Μονή διαθέτει αξιόλογη βιβλιοθήκη με 473 χειρόγραφα και έντυπα.

Εξωτερικοί σύνδεσμοι
 Φωτογραφία: το μοναστήρι Κοιμήσεως Θεοτόκου στα Ψαρά από τον ιστότοπο https://www.greece.com/

Παραπομπές 

Μονές της Χίου
Ψαρά
Μονή Κοιμήσεως Θεοτόκου
Ιράδ

Ο Ιράδ (εβραϊκά: עִירָ֔ד ) ή κατά την μετάφραση των Εβδομήκοντα, Γαϊδάδ ήταν βιβλικό πρόσωπο το οποίο αναφέρεται στην Παλαιά Διαθήκη μόνο μία φορά στο εδάφιο Γένεσις 4:18. Ήταν εγγονός του Κάιν, πατέρας του Μεχουϊαήλ (κατά τους Ο': Μαλελεήλ) και παππούς του Μεθουσαήλ (κατά τους Ο': Μαθουσάλα, διαφορετικό πρόσωπο από τον παππού του Νώε). Ήταν επίσης και προπάτορας του δίγαμου Λάμεχ.

Η Βιβλική Περικοπή 
Γένεσις 4:18

«Ἐγεννήθη δὲ εἰς τὸν Ἐνὼχ ὁ Ἰράδ· καὶ Ἰρὰδ ἐγέννησε τὸν Μεχουϊαήλ· καὶ Μεχουϊαήλ ἐγέννησε τὸν Μεθουσαήλ· καὶ Μεθουσαήλ ἐγέννησε τὸν Λάμεχ.»

Πηγές 

 Η Παλαιά Διαθήκη Κατά τους Εβδομήκοντα, Τόμος Α' υπό Ιωάννου Θ. Κολιτσάρα, Έκδοσις Αδελφότητος Θεολόγων η «ΖΩΗ» σελ. 32

Παραπομπές 

Πρόσωπα της Βίβλου
Δακαλιό Ψαρών

Το Δακαλιό ή Δασκαλιό ή Δασκαλειό είναι βραχονησίδα του Αιγαίου πελάγους η οποία βρίσκεται πολύ κοντά στις δυτικές ακτές των Ψαρών. Είναι απέναντι (ανατολικά) από την παραλία και αρχαιολογικό χώρο Αρχοντίκι με τα οποία στην αρχαιότητα ήταν ήταν ενωμένα και σχημάτιζαν μικρή χερσόνησο με φυσικό λιμάνι, το οποίο οι περιηγητές ονόμαζαν "Da Scalio". Μέσα στη θάλασσα υπάρχουν ερείπια μέρους του αρχαίου οικισμού και του νεκροταφείου. Ευρήματα από την περιοχή φυλάσσονται στο Αρχαιολογικό Μουσείο της Χίου.

Ως οικισμός αναφέρεται επίσημα για πρώτη φορά το 2001 να απογράφεται στον δήμο Ψαρών και σύμφωνα με την απογραφή 2011 δεν έχει κατοίκους.

Εξωτερικοί σύνδεσμοι 

 Ο αρχαιολογικός χώρος Αρχοντίκι Ψαρών από τον ιστότοπο Οδυσσεύς του Υπουργείου Πολιτισμού.

Παραπομπές 

Ψαρά
Δακαλιό
Βραχονησίδες του Αιγαίου
Ελληνικές βραχονησίδες